Определение на Съда (осми състав) от 17 май 2022 г. — Estaleiros Navais de Peniche
(Дело C‑787/21)
„Преюдициално запитване — Член 99 от Процедурния правилник на Съда — Производства по обжалване при възлагането на обществени поръчки за доставки и за строителство — Директива 89/665/ЕИО — Член 1, параграф 3 — Правен интерес — Достъп до процедури по обжалване — Оферент, изключен с решение на възлагащия орган, което е влязло в сила поради неоспорване на всички основания за отхвърляне на офертата му — Липса на правен интерес“
Сближаване на законодателството — Производства по обжалване при възлагането на обществени поръчки за доставки и за строителство — Директива 89/665 — Задължение на държавите членки да предвидят производство по обжалване — Достъп до процедури по обжалване — Невъзможност за оферент, изключен със станало окончателно решение на възлагащия орган, да поиска преразглеждане поради незаконосъобразност на решението за възлагане на поръчката — Липса на правен интерес — Допустимост
(член 1, параграф 3 от Директива 89/665 на Съвета, изменена с Директива 2007/66)
(вж. т. 21—27 и 30, както и диспозитива)
Диспозитив
Член 1, параграф 3 от Директива 89/665/ЕИО на Съвета от 21 декември 1989 година относно координирането на законовите, подзаконовите и административните разпоредби, отнасящи се до прилагането на производства по обжалване при възлагането на обществени поръчки за доставки и за строителство, изменена с Директива 2007/66/ЕО на Европейския парламент и на Съвета от 11 декември 2007 г., трябва да се тълкува в смисъл, че не допуска оферент, който е бил отстранен от процедура по възлагане на обществена поръчка с решение на възлагащия орган, което е влязло в сила, да оспорва решението за възлагане на тази поръчка. В това отношение е без значение обстоятелството, че отстраненият оферент поддържа, че в крайна сметка е можело да получи обществената поръчка, в случай че след отмяна на посоченото решение възлагащият орган реши да обяви нова процедура за възлагане.